stanford-oval/wikipedia huggingface dataset:
מ.ק. 20
הדור הבא

מכשיר המ.ק. 20 שימש את צה"ל עד תחילת שנות ה-60 כאשר הוחלף במכשיר קטן וקל יותר בעל תכונות משופרות: מ.ק 10.
את מכשיר המ.ק. 10 החליף בשנות השבעים המכשיר מ.ק. 77.
לקריאה נוספת

זיוה ארבל, הנערה עם האקדח, ספריית הפועלים, 1999.
הערות שוליים

↑  קורות גדוד 55 במלחמת העצמאות ע' 110
מדריך טכני למכשיר SCR-300
קשרים על גג מגדל המים בבארי מתפעלים מק. 20, 1948
מאיר ראוך

מאיר ראוך, בואנוס-איירס, 1944
מאיר ראוך (בפולנית:‏ Meir Rauch‏; 15 באוקטובר 1909 – 1 באוגוסט 1983) היה שחמטאי בדרגת אמן.
ביוגרפיה

מאיר ראוך נולד בז'וליניה, פולין. ב-1925 ראוך עבר לברלין, שם עבד לפרנסתו ואת יתר זמנו השקיע במשחק השחמט. מגיל צעיר התחיל לשחק ומהר מאוד הצטיין, ניצח בתחרויות ושמו התפרסם כשחמטאי מעולה.
בשנת 1934 עלה לארץ ישראל והשתקע בתל אביב, הצטרף למועדון הארץ-ישראלי לשחמט והפך לאחד מהשחמטאים הבולטים בארץ.
ב-אוגוסט 1939 הצטרף ראוך למשלחת הארץ-ישראלית לאולימפיאדת השחמט ה-8, שהתקיימה בבואנוס איירס, ארגנטינה, והייתה הראשונה שנערכה מחוץ ליבשת אירופה. למרות רוחות המלחמה הקרבות והסכנות בנסיעה ארוכה בים, המשלחת הפליגה ואחרי 3 שבועות הגיעה ליעדה. הרכב הנבחרת הישראלית היה: משה צ'רניאק, יוסף פורת, ויקטור וינץ, זלמן קליינשטיין ומאיר ראוך. ראוך סיים בתוצאה של 7.5 נקודות מ-13 אפשריות.
ראוך נאלץ להישאר בארגנטינה בשנות מלחמת העולם השנייה. בזמן שהותו שם המשיך להקדיש את רוב זמנו למשחקים ותחרויות שחמט עם יתר שחמטאי המשלחות לאולימפיאדה שנשארו בארגנטינה. בין היתר, היה בקשר רציף עם רב אמן משה ניידורף, ממנו למד לשחק שחמט עיוור וכשחזר ארצה ב-1945 (עם האנייה הראשונה שיצאה מנמל בואנוס איירס), הפך לאלוף הישראלי בשחמט עיוור סימולטני כנגד 8 יריבים, כשהודות לזיכרון הפנומנלי שלו הצליח לנצח.
במהלך השנים המשיך לשחק ולהתחרות אך בפחות תדירות בגלל מחלתה של אשתו, לה הקדיש את רוב זמנו הפנוי. הוא היה פעיל במועדון השחמט "רטי" בתל אביב.
לביא זיטנר

| --- | --- |
אין תמונה חופשית
 לידה:  9 בספטמבר 1980 (בן 44) תל אביב, ישראל
 מדינה:  ישראל 
 תקופת הפעילות:  מ-1990
 עיסוק:  שחקן, מחזאי במאי
 מספר צאצאים:  3
 פרופיל ב-IMDb
 
לביא זיטנר (נולד ב-9 בספטמבר 1980), הוא שחקן, מחזאי ובמאי תיאטרון וטלוויזיה ישראלי.
ביוגרפיה

זיטנר נולד וגדל בתל אביב. למד במגמה לתיאטרון בתיכון עירוני א' ובהמשך למד לימודי משחק בבית הספר של יורם לוינשטיין.
חיים אישיים

מתגורר עם אשתו ושלושת ילדיהם בקראוון הנישא על משאית.
זיטנר מנהל יחד עם ליאור גרטי חוג למשחק בזיכרון יעקב.
הערות שוליים

↑  רואי פרסול, ‏השחקן שהחליט לגור במשאית: "המהלך הוציא אותי מהשגרה המרדימה", באתר מעריב אונליין, 9 במאי 2018
מאניק סטריט פריצ'רז

| --- | --- |

 מקום הקמה:  בלאקווד 
 מוקד פעילות:  ויילס
 תקופת הפעילות:  מ-1986
 סוגה:  רוק אלטרנטיבי   בריטפופ
 כלי נגינה:  גיטרה, קלידים מוזיקליים, תוף 
 חברת תקליטים:  קולומביה רקורדס Sony BMG
 פרסים והוקרה:  MOJO Awards 
 אתר רשמי
 פרופיל ב-IMDb
 חברים
 ג'יימס דין בראדפילד   ניקי ויר  שון מור
 חברים לשעבר
 ריצ'י ג'יימס אדוארדס מיילס וודורד
 
מאניק סטריט פריצ'רז (אנגלית: Manic Street Preachers) היא להקת רוק וולשית.
היסטוריה

הלהקה הוקמה בשנת 1986 בעיירה בלאקווד אשר בוויילס והפכה לאחת הלהקות החשובות של תחילת שנות ה-90. זכתה פעמיים בפרס הבריט-אוורדס בפרס הלהקה הטובה ביותר ובפרס האלבום הטוב ביותר, ב-1996 וב-1998. המאניקס החלה את דרכה בתור להקת פאנק רוק, בעוד שכיום הלהקה מקושרת יותר עם רוק אלטרנטיבי ואינדי, לאור השינויים שחלו בלהקה במהלך השנים. היא ידועה בעיקר בשל היעלמותו המסתורית וההתאבדות האפשרית של גיטריסט הלהקה, ריצ'י ג'יימס אדוארדס בשנת 1995
ב-24 בנובמבר 2008 הכריזו באנגליה על מותו הרשמי. מאז היעלמותו נכתבים רוב הטקסטים של שירי הלהקה על ידי נגן הבס ניקי וייר.
חלק משירי הלהקה המוקדמים מזוהים עם האידאולוגיה הסוציאליסטית והנאו-מרקסיסטית. בשנת 2001 הופיעה הלהקה בקובה בשנת 2001 וחבריה נפגשו עם פידל קסטרו. הביקור וההופעה תועדו בדי.וי.די בשם Louder Than War. בנוסף, באוסף הווידאו קליפים שהוציאה הלהקה בדי.וי.די, נראה שחקן המחופש לקארל מרקס ומציג אותם כ"להקת הרוק החביבה עליו".
שירים רבים אחרים עוסקים בניכור חברתי ובעיות נפשיות, כמו כן, בשירי הלהקה רפרנסים רבים לנושאים פוליטיים, היסטוריים וספרותיים.
בשנת 2009, לאחר שריצ'י גיימס אדוארדס הוכרז רשמית כמת (2008), הוציאה הלהקת את האלבום Journal for Plague Lovers בו לחנים לטקסטים האחרונים שכתב.
דיסקוגרפיה

Generation Terrorists ‏ (1992)
Gold Against the Soul‏ (1993)
The Holy Bible ‏ (1994)
Everything Must Go‏ (1996)
This Is My Truth Tell Me Yours ‏ (1998)
Know Your Enemy ‏ (2001)
Lifeblood ‏ (2004)
Send Away the Tigers ‏ (2007)
Journal for Plague Lovers ‏ (2009)
Postcards from a Young Man ‏ (2010)
Rewind the Film ‏ (2013)
Futurology  ‏ (2014)
Resistance Is Futile ‏ (2018)
The Ultra Vivid Lament ‏ (2021)
הערות שוליים

↑  אור ברנע, רשמית: ריצ'י אדוארדס מת, באתר ynet, 24 בנובמבר 2008
| --- | --- |
בקרת זהויות :  NLI: 987007408418605171  PLWABN: 9810557936905606  BIBSYS: 99032023  BnF: cb13942030c (data)  GND: 10195017-2  ISNI: 0000 0001 1519 8492  LCCN: no98062562  MusicBrainz: 32efea44-6cb5-4b4f-bdaa-c8b8f6cef981  NKC: xx0010696  RERO: 02-A005763014  VIAF: 137354237   WorldCat (עם VIAF): 137354237 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
מאדי ווטרס (חברה)

ערך זה עוסק בחברה המתמחה במחקר פיננסי. אם התכוונתם למוזיקאי בלוז ידוע, ראו .
| --- | --- |

 נתונים כלליים
 מייסדים:  קרסון בלוק 
 מיקום המטה:  ניו יורק 
  
 אתר רשמי
 
מאדי ווטרס מחקר (באנגלית: Muddy Waters Research LLC) היא חברה בבעלות פרטית לבדיקת נאותות פיננסית, אשר מבצעת תחקירים על חברות ציבוריות ובמקביל מבצעת השקעות בפועל לטובת חיזוק מסקנות המחקר. החברה חשפה בעיות חשבונאיות והונאות בכמה חברות ענק, בעיקר בסין, אבל גם במדינות אחרות באסיה, אירופה וצפון אמריקה.
החברה התפרסמה במיוחד לאחר איתור הונאות בחברת "Sino-Forest Corporation", חברה סינית הרשומה בקנדה, אשר לאחר חשיפת ההונאות נפלה מנייתה ב-74% ובסופו של דבר הגישה בקשה לפשיטת רגל במרץ 2012. ב-2014, הרשויות הקנדיות תבעו לדין פלילי את מנהלי החברה.
שם החברה, שתרגומו "מים בּוֹצִיִים" נובע מפתגם סיני מפורסם "混水摸魚" (פין-יין: Húnshuǐmōyú) שמשמעו "מים בוציים מקלים על תפיסת הדג".
היסטוריה

מאדי ווטרס נוסדה על ידי קרסון בלוק, משקיע אמריקני המתמחה ב"שורטים".
בינואר 2015, החברה גייסה גיוס ראשוני של 100 מיליון דולר. בלוק תואר על ידי בלומברג ואחרים כ"אחד הדובים המוצלחים ביותר בשוק כיום".
בשנת 2011 הוכרז בלוק ברשימת "50 המשפיעים ביותר בכלכלה" על ידי בלומברג.
רשימת חברות שחשפה מאדי ווטרס

פרק זה לוקה בחסר. אנא תרמו לוויקיפדיה ו.
ננוקס
הערות שוליים

1 2 3  "Short-seller Carson Block launches hedge fund". Reuters. 2016-01-25. נבדק ב-2016-08-13.
↑  "Profile".
↑  Dummett, Ben (2014-09-02). "Canada Regulator Lays Out Fraud Case Against Sino-Forest". Wall Street Journal. ISSN 0099-9660. נבדק ב-2016-08-13.
↑  Anderlini, Jamil (2012-03-20). "New kid on the block". Financial Times. ISSN 0307-1766. נבדק ב-2016-08-22.
↑  "About us".
↑  "Short-Seller Carson Block Says He's Wary of Alibaba".
↑  Xie, Ye; Korby, Boris. "Carson Block's Once-Perfect Short-Sale Resume Loses Luster". Bloomberg.com. נבדק ב-2016-08-17.
ליגת העל המלגשית

| --- | --- |

 שם מלא:  ליגת העל של מדגסקר בכדורגל
 כינוי:  ליגת אורנג' פרו ליג מדגסקר
 תחום:  כדורגל
 ארגון:  התאחדות הכדורגל המלגאשית 
 מדינות:  מדגסקר מדגסקר
 קונפדרציה:  CAF
 קבוצות:  12
 תקופת הפעילות:  1962–הווה (כ־62 שנים)
 אלופה נוכחית:  א.ס. אדמה (2020/2021) 
 מירב הזכיות:  קנאפס ספור (7 זכיות)
 מפעל מקביל:  קופ דה מדגסקר סופר קופ דה מדגסקר
 
ליגת העל המלגשית (בצרפתית:  Pro League Championnat de Football National Division 1, מכונה גם Orange Pro League Madagascar מטעמים מסחריים), היא ליגת הכדורגל הבכירה במדגסקר, שהוקמה רשמית בשנת 1962. עד 2019 הייתה ידועה בתור "THB Champions League" על שם החברה לייצור בירה "Three Horses Beer", ומאז הספונסרית היא חברת Orange העולמית.
הליגה כיום מנוהלת על ידי התאחדות הכדורגל של מדגסקר אשר כפופה לקונפדרציית הכדורגל של אפריקה (CAF).
קבוצת קנאפס ספור היא הקבוצה המצליחה ביותר במדגסקר, עם 7 זכיות באליפות הליגה (מאז 2010). שאר הזכיות מתחלקות בין 28 קבוצות, 12 מתוכם מקורן בבירת מדגסקר אנטננריבו, כך שהליגה נחשבת לאחת הליגות השיוויניות, ועם זאת אחת החלשות מבחינה מקצועית באפריקה.
היסטוריה ופורמט הליגה

הליגה התחילה בשנת 1962 ובתחילה כללה 24 קבוצות מ-22 מחוזות המדינה. 24 הקבוצות חולקו ל4 בתים של שש, כאשר כל קבוצה נפגשה פעם אחת עם היריבה לבית, ושלושת הראשונים מכל בית העפילו לשלב הבא. בשלב השני חולקו הקבוצות ל-2 בתים של 6 קבוצות, כאשר כל קבוצה קיימה משחק אחד שוב נגד כל היריבות בבית, ו-2 הראשונים מ-2 הבתים העפילו לשלב הגמר. בשלב הגמר שכונה "Groupe des As" שיחקו ארבעת הקבוצות אחת נגד השנייה 2 משחקים בבית ובחוץ להכרעת אלופת העונה. מ-2019 פורמט זה השתנה ומאז, הליגה צומצמה ל-12 קבוצות בלבד, המשחקות ביניהם 2 סיבובים בבית ובחוץ כאשר סך הכל ישנם 22 מחזורים. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית.
הזוכות באליפות הליגה בעבר > הזוכות באליפות הליגה מהקמתה ב-1962

קבוצה המסומנת בכתב מודגש זכתה בקופ דה מדגסקר באותה העונה והשלימה דאבל מקומי.
↑  בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | קנאפס ספור | 7 | 2010, 2013, 2014, 2015, 2016, 2017, 2018 |
| 2 | א.ס. פורטיור | 4 | 1962, 1963, 1999, 2000 |
| 2 | א.ס. סוטמה | 4 | 1985, 1989, 1991, 1992 |
| 2 | א.ס. אדמה | 4 | 2002, 2006, 2012, 2020/2021 |
| 2 | קוספאפ אנטננריבו | 4 | 1964, 1965, 1966, 1988 |
| 6 | א.ס. קורפ אנסיינמנט | 3 | 1974, 1975, 1977 |
| 7 | אג'סאיה | 2 | 2007, 2009 |
| 7 | דינמו פימה | 2 | 1982, 1983 |
| 7 | די.אס.איי. אנטננריבו | 2 | 1997, 1998 |
| 7 | פורטיור מהאהג'נגה | 2 | 1972, 1979 |
| 7 | אמ.אמ.אמ. טומסינה | 2 | 1970, 1980 |
| 7 | א.ס. סנט מישל | 2 | 1971, 1978 |
| 7 | בי.טי.אמ. אנטננריבו | 2 | 1986, 1993 |
| 7 | יו.אס. פונקטיונייריס | 2 | 1969, 2005 |
| 15 | אקדמיה ני אנטסיקה | 1 | 2008 |
| 15 | בי.אף.וי. | 1 | 1996 |
| 15 | אמבטונדרזקה ספורט | 1 | 1956 |
| 15 | ג'יי.אס. אנטלאהא | 1 | 1973 |
| 15 | אקודיפארם | 1 | 2003 |
| 15 | פיטאריקנדרו | 1 | 1968 |
| 15 | פובאר | 1 | 1995 |
| 15 | פוסה ג'וניורס | 1 | 2019 |
| 15 | ג'פאן אקטואל'ס | 1 | 2011 |
| 15 | ג'וס נוסי-בי | 1 | 1987 |
| 15 | רייניזאפי | 1 | 1994 |
| 15 | א.ס. סומסוד | 1 | 1981 |
| 15 | ראסינג קלוב | 1 | 1967 |
| 15 | סו לא'מרין | 1 | 2001 |
| 15 | יו.אס.ג'יי.אף. רבינאלא | 1 | 2004 |
מ.ק. 77

צילום של מ.ק. 77
מ.ק. 77 הוא השם שניתן בצה"ל למכשיר קשר מדגם AN / PRC 77‏, מכשיר קשר נייד מתוצרת ארצות הברית המשדר שמע באפנון תדר, (FM) בתחום התג"מ (תדר גבוה מאוד) (VHF).
אף על פי שפותח בשנות ה-60 ומאז נעשתה התפתחות טכנולוגית משמעותית בתחום התקשורת, המכשיר שימש בצה"ל כ-40 שנה, והוא בשימוש עד היום בארגונים שונים, בהם הצבא האוסטרי ותנועות נוער טרום-צבאיות באוסטרליה (המשתמשים בו לאימון ולמידה על מכשירי קשר). המכשיר נחשב לאמין מאוד ועמיד בתנאי סביבה קשים..
היסטוריה

מכשיר זה הוא ממשיך ישיר של מכשיר ה-AN/PRC 25, שאב טיפוס שלו נוסה כבר בשנת 1959, והיה מוכן לשימוש יחידות שדה צבאיות בשנת 1962. בזמן מלחמת וייטנאם נכנס המכשיר לשימוש בעקבות תלונות מצד הגנרל ויליאם וסטמורלנד בנוגע למכשיר קשר ישן יותר, ה-10-AN/PRC-. (בצה"ל נקרא מ.ק. 10). ביולי 1965 נשלחו מכשירים מדגם זה לשימוש הכוחות האמריקאיים בווייטנאם. זמן קצר לאחר מכן שודרג המ.ק. ל-AN/PRC-77, שזהה לו בדיוק בצורתו החיצונית. מבחינה חשמלית, מ.ק. 77 משתמש במגבר טרנזיסטורי, לעומת מגבר המבוסס על שפופרת ריק במ.ק. 25. כמו כן, רבים מן המודולים הפנימיים שלו שודרגו לעומת מ.ק. 25.
בשנות השישים השתמש צה"ל במכשיר PRC-25 שנקרא בצה"ל מ.ק. 25 ונשאר בשימוש עד 1973, אם כי יחידות בודדות שלו נשארו בשירות לפחות עד שנות ה-90 של המאה ה-20 ובמהלכן.
צה"ל החל להשתמש במכשיר בשנת 1973 לאחר שזה סופק לו במסגרת הרכבת האווירית במלחמת יום הכיפורים. בשדרוג הפך מגבר הספק השידור משפופרתי לטרנזיסטורי, מגבר שמע איכותי וחזק יותר, ו"מצב X" (בחיבור KY-57) בו השידור מאובטח יותר.
בהמשך, יוצר המכשיר גם בישראל על ידי חטיבת הקשר של תדיראן.
המכשיר מוחלף בהדרגה על ידי מ.ק. 710.
פרטים טכניים

| מאפיינים |
| --- | --- |
חברה: RCA - Radio Corporation of America   Electrospace Corporation
טווח תדרים: 30:00-75:95 מגה-הרץ
טווח מרחבי: 15 ק"מ
הספק שידור: 1.5 עד 2 וואט
ספק כוח: BA-5598/U - סוללה חשמלית מסוג עופרת-חומצה או ליתיום המוכלת במארז, או חיבור למקור מתח חיצוני
אנטנה: AT-271A - "לונג": אנטנה מתקפלת בעלת 7 חוליות  AT-892 - "שורט" - אנטנה קצרה וגמישה
משקל: 6.20 ק"ג
פרטים טכניים > סוללה חשמלית

הספק כוח: 3V ו-15V. במקור המכשיר השתמש בסוללת אבץ-פחם אחת אשר סיפקה את שני המתחים באמצעות מערך סוללות קטנות יותר בתוכה. בראשית שנות ה-90' נכנסו לשימוש סוללות ליתיום, שגודלן מחצית מגודלה של סוללת האבץ-פחם, ואפשרו הכנסת שתי יחידות מסוג זה לתחתית המכשיר - אחת מחוברת למכשיר והשנייה כעתודה וכייצוב לסוללה המחוברת. לסוללה מחבר אסימטרי המונע את חיבורה בקוטביות שגויה.
פרטים טכניים > אנטנה

ניתן לחבר כמה סוגים של אנטנות למכשיר. הנפוצה שבהן היא זו המכונה "לונג", המורכבת ממספר חוליות המשתלבות לאנטנת שוט באורך 271 ס"מ לאחר חיבור בית אנטנה קשיח. חלק מאנטנות אלה מצופות גומי בשתי החוליות העליונות על מנת להגן על נושא המכשיר מפני התחשמלות כאשר משתמשים במכשיר בקרבת קווי חשמל של מתח גבוה. אנטנה נפוצה נוספת מכונה "שורט" שהיא אנטנה קצרה וגמישה המיועדת למשל ללוחמה בשטחים בנויים ותעלות. לאנטנה זו טווח שידור קטן יותר.
פרטים טכניים > אביזרי דיבור ושמע

ניתן לחבר למ.ק. 77 מגוון מערכות דיבור, אשר הנפוצה שבהן היא מערכת דיבור בצורת אפרכסת המכילה מיקרופון ואוזניה. כמו כן, ניתן לחבר רמקול ליעילות במצב נייח.
פרטים טכניים > התקנה ברכב

ניתן להשתמש במכשיר כמכשיר קשר קבוע המותקן ברכב, באמצעות מתאם ייעודי. המתאם מספק למכשיר מתח חשמלי קבוע ממצבר הרכב במקום מסוללה, כולל רמקול המאפשר לשמוע את השידור ברשת הקשר, ומתאם אנטנה המאפשר לחבר את המכשיר לאנטנה קבועה המותקנת על הרכב.
הערות שוליים

↑  מ.ק. - מכשיר קשר
↑  אנשיל פפר, מ"ק 77 יוצא משירות: חדל קשקשת ברשת, באתר הארץ, 5 באוגוסט 2009
↑  אומרים שלום למ.ק 77, אתר זרוע היבשה, ספטמבר 2012
↑  אנשיל פפר, מ"ק 77 יוצא משירות: חדל קשקשת ברשת, באתר הארץ, 5 באוגוסט 2009
↑  מדריך צבא ארצות הברית עמ' 15
מ.ק. 77
מאניץ'

מאניץ' (ברוסית: Маныч) היא מערכת של נהרות ואגמים בדרום רוסיה הכוללת בתוכה את הנהרות מאניץ' המערבי, מאניץ' המזרחי ומספר אגמים. השטח הכולל של המערכת הוא כ-480.2 אלף קמ"ר.[דרוש מקור]
אזור מאניץ' (בצבע סגול)
מערכת זו משתרעת על שקע קומה-מאניץ' (אנ') שמפריד בין המישור האירופי לבין מרגלות הרי הקווקז. בחלק מהמקורות שקע זה נחשב לגבול הטבעי בין אירופה לבין אסיה.
הנהרות הגדולים במערכת הם נהר מאניץ' המערבי ומאניץ' המזרחי. בעבר הם היו קשורים באמצעות נהר קלאוס. במהלך המאה ה-20 נבנו באזור סכרים שהפרידו בין הנהרות וכיום מי הנהר קלאוס מגיעים למאניץ' המערבי בלבד.
מאניץ' מערבי

46°29′N 42°30′E﻿ / ﻿46.483°N 42.500°E﻿ / 46.483; 42.500
נהר מאניץ' מערבי (ברוסית: Западный Маныч) זורם ממזרח למערב ומהווה את היובל השמאלי של נהר דון. האורך הכולל של הנהר הוא כ-219 ק"מ ושטח אגן ניקוז של הנהר הוא כ-35.4 אלף קמ"ר. לאורך הנהר נבנו מספר מאגרי מים וסכרים. עד להקמת מערכת זו בתקופת הקיץ חלק משמעותי של הנהר היה מתייבש. החל משנת 1948 הנהר מקבל כמויות מים משעותיות מנהר קובן ואף מנהר דון באמצעות תעלות שנבנו. בהתאם לחישובים ומדידות ספיקת המים בנהר לאחר הקמת המערכת הנדסית גדלה פי 8.3. העיר הגדולה לשפת הנהר - פרולטרסק. לאורך כ-180 ק"מ הנהר מתאימה להעברת ספינות.
אגם מאניץ'-גודילו

46°19′N 42°52′E﻿ / ﻿46.317°N 42.867°E﻿ / 46.317; 42.867
אגם נאניץ'-גודילו (ברוסית:Маныч — Гудило) הוא אגם עם מים מלוחים בגבול חבל מנהלי סטברופול, מחוז רוסטוב וקלמיקיה. השטח הכולל של האגם הוא 344 קמ"ר והעומק הממוצע בו היה כ-0.6 מ'. לאחר הקמת מאגר מים פרולטרסקי מפלס המים באזור עלה ועתה האגם מהווה חלק של המאגר האמור.
האגם הוא חלק של גוף מים עתיק ענק שהיה מקשר בין הים הכספי לבין הים השחור. בעבר (בשנים 1898 ו-1936) האגם התייבש לחלוטין בתקופת הקיץ. החל משנת 1988 נרשמת ירידה מתמשכת בגובה המים באגם.
שטחים נרחבים על שפת האגם הוכרזו כשטח מוגן. האקלים בסביבת האגם הוא קונטיננטלי קיצוני - בחורף הטמפ' יורדת עד 30 מעלות מתחת לאפס ובקיץ עולה עד 40 מעלות.
האגם הוא מקום חשוב לקינון ציפורים רבים ונמצא בדרך נדידה של מספר רב של ציפורים. הוא מהווה אזור הגדול באירופה בו מתגורר אווז לבן מצח וסוגי אווזים נוספים. להגנת על החי והצומח בשנת 1995 האזור הוכרז כשמורת טבע.
גופי מים נוספים

נהר מאני'ץ מזרחי - (ברוסית:Восточный Маныч) זורם ממערב למזרח אך לא מגיע לים הכספי. אורך הנהר הוא כ-141 ק"מ והוא מסתיים באזור אגמים סוסטינו (Состинские озёра). שטח אגן ניקוז הוא כ-12.5 אלף קמ"ר. החל משנות ה-60 הנהר מקבל מים ממערכת תעלות שקשרו אותה עם נהר הטרק. לאחר הקמת מערכת זו, ספיקת המים בנהר גדלה פי 4.3.
מאגר מים צ'וגראי (ברוסית:Чограйское водохранилище) מאגר מים בשטח של 185 קמ"ר ובאורך של 49 ק"מ. נבנה בשנים 1969‏-1973 לצורכי הסדרת השקיה של השטחים חקלאים באזור. עתה, לאחר 40 שנות שימוש המאגר נמצא במצב ירוד. מכיוון שהוא לא קשור עם שום נהר עמוק יחסית קיימת בעיה להביא לשיקומו מערכות צפות.
אגם מלי מאניץ' בשטח של 79 קמ"ר
אגם מאניץ' בשטח של 11 קמ"ר.
תעלת אזוב-כספי

רעיון להקמת מעבר ימי בין הים האזוב לבין ים הכספי הועלה עוד במאה ה-18 על ידי פטר פאלאס, גאוגרף רוסי ממוצא גרמני. הוא הציע לחבר את הנהרות מאניץ' המערבי ומאניץ' המזרחי.
בשנת 1932 הממשל הסובייטי החליט על יישום הרעיון. בשנים 1934‏-1937 עובדו תוכניות והחלה הקמה. בהתאם לתוכנית הפרויקט חולק ל-3 חלקים. החלק הראשון מנהר דון ועד לסכר צ'וגראי (Чограй) באורך של 448 ק"מ תוכנן כרצף של מאגרי מים. החלק השני באורך של 73 ק"מ מסכר צ'וגראי ועד לנהר קומה היה צריך להיות תעלה ברוחב של 67 מ' ובעומק של 3 מ'. החלק השלישי מנהר קומה ועד לים הכספי באורך 150 ק"מ היה צריך להיות תעלה פתוחה. בסיום התעלה בים הכספי היה מתוכנן להקים נמל חדש. בשנת 1936 נכנסה לניצול מערכת תעלות ומאגר מים באזור אוסט-מאניץ' ובשנת 1941 מערכות וסלובסקי ופרולטרסקי. בסופו של דבר, לקראת שנת 1941 הסתיימה בנייה של 329 ק"מ של החלק הראשון של הפרויקט. אומנם עם תחילת מלחמת העולם השנייה הופסקו העבודות. לאחר סיום המלחמה הם לא חודשו כי הוחלט על כריית תעלה אחרת שמקשרת בין וולגה לבין דון. מאגר מים וסכר צ'וגראי נבנו רק בשנים 1969‏-1973. המערכת נמצאת בניצול גם כיום אך ברמת שימוש נמוכה.
לאחרונה לאור כך שהתעלה הקיימת בין הוולגה לבין הדון כבר לא מספיקה להיקף הספינות שרוצות לעבור בה, נשקלת מחדש הקמת התעלה - ראה תעלת אירואסיה.
מדליית שישה באוקטובר

| --- | --- |

 
 פרטים
 מדינה:  סוריה סוריה
 סוג:  מדליית מערכה
 למען:  השתתפות במלחמת יום הכיפורים
 סטטוס:  פעיל
 נוסד:  1974
 הענקות
 סה"כ הוענקו:  כ-50,000
מדליית שישה באוקטובר היא מדליית מערכה של סוריה עבור השתתפות במלחמת יום הכיפורים.
המדליה נוסדה ב-15 בפברואר 1974, היא הוענקה לחיילי הכוחות המזוינים של סוריה שהשתתפו בלחימה בין 6-24 באוקטובר 1973, וכן לאזרחים סורים וממדינות נוספות שתרמו למאמץ המלחמתי.
תיאור העיטור

העיטור מורכב ממדליה בקוטר 44 מ"מ שבמרכזה עיגול המצופה אמייל לבן ובו איור של מדינות העולם הערבי. סביב העיגול המרכזי ישנן חמש קבוצות של שלוש קרניים היוצאות כלפי חוץ וביניהם קישוטי פרחים. המדליה תלויה על ידי אבזם עם עוגן, זוג חרבות סימיטר ותותח, בראש האבזם ניצב העיט הסורי.
האבזם מחבר את המדליה לסרט אדום בעל פס לבן ברוחב 4 מ"מ שמשני צידיו פסים שחורים ברוחב דומה. סרט זה הוא גם תצורתו של אות העיטור (גרסה מוקטנת של העיטור אשר נענדת באירועים לא פורמליים).
לימפומה

| --- | --- |

בלוטת לימפה נגועה בלימפומה פוליקולרית. הלימפומה היא הנאדות הוורודות המוקפות ברקמת שומן צהבהבה.
 תחום:  המטולוגיה 
 טיפול:  אספרגינאז  everolimus  idelalisib  ibrutinib  פגפילגרסטים  ריטוקסימאב  gemcitabine  דקסמתזון  brentuximab vedotin  פרדניסולון  וינקריסטין  doxorubicin  (RS)-lenalidomide  bendamustine  ציטרבין  מיטוקסנטרון  מתוטרקסט  nivolumab  אטופוסיד  thiotepa  irinotecan  doxorubicin hydrochloride  mechlorethamine  פרוקרבזין 
 קישורים ומאגרי מידע
 MeSH:  D008223
 סיווגים
 ICD-10:  C81-C96
 ICD-11:  2B33.5 
 
לימפומה (Lymphoma; בעברית: סרטן הלימפה) היא מחלה ממאירה המתבטאת בגידולים סרטניים במערכת הלימפה או בלימפוציטים (תאי דם לבנים מסוגים שונים, ובמקרים אלה מדובר גם בסוג של סרטן הדם). ארגון הבריאות העולמי מסווג את הלימפומות לחמש קבוצות, על פי סוג התאים הנפגעים בהן:
לימפומות הודג'קין - בהן מופיעים תאי ריד-סטרנברג (אנ') שמקורם בלימפוציטים מסוג B.
לימפומות בלימפוציטים מסוג B.
לימפומות בלימפוציטים מסוג T.
לימפומות בלימפוציטים מסוג NK (״הרג טבעי״).
לימפומות אחרות.
עד שנת 2001 נהוג היה לחלק את עשרות סוגי הלימפומות הידועות לשתי קבוצות - לימפומות הודג'קין ולימפומות שאינן הודג'קין. אף כי חלוקה זו עדיין משמשת בספרות הטיפולית, לימפומות מסוימות שסווגו בעבר כ"לימפומות הודג'קין לא קלאסיות" מסווגות כיום לצד לימפומות אחרות של תאי B.
בעוד לימפומת הודג'קין מופיעה בקשרי הלימפה, לימפומות אחרות עלולות להופיע בכל מקום בו נמצאת מערכת הלימפה. שיעור ההחלמה הממוצע מלימפומות עומד באופן גס על כ-50%, בעוד שבלימפומות מסוג הודג'קין קלאסי ניתן להשיג החלמה בסבירות העולה על 90%, בכפוף לאבחון מהיר דיו והתאמת תוכנית טיפולים מתאימה.
לימפומות הודג'קין

כעשירית מהלימפומות מופיעות בקשרי הלימפה ונופלות להגדרות הלימפומות מסוג הודג'קין. המחלה מאופיינת בדרך-כלל בהגדלה של קשרי לימפה אחדים, מעל או מתחת לסרעפת, מלווה באיבוד משקל, חום והזעה. יש מקרים בהם המחלה מוגבלת לאזור יחיד, כגון הלוע העליון.
הטיפול בלימפומה הוא בדרך כלל באמצעות כימותרפיה, לעיתים מוסיפים טיפול קרינתי. יש שנדרשת התערבות כירורגית אשר במהלכה מוצא קשר הלימפה הנגוע מגוף החולה. בזכות הניסיון הטיפולי העשיר ופענוח המנגנונים הביולוגיים המחוללים את המחלה הושגו שיעורי החלמה גבוהים מהמחלה. בלימפומות הודג'קין הקלאסיות, אבחון מהיר דיו והתאמת תוכנית טיפולים מתאימה מאפשר החלמה מהמחלה בסבירות העולה על 90%.
לימפומות תאי B

למעלה מ-70% מהלימפומות פוגעות בתאי B. הטיפול בלימפומה הוא בדרך כלל באמצעות כימותרפיה. לעיתים נעזרים בטיפול קרינתי, השתלת מח עצם או התערבות כירורגית להסרת גידולים מגוף החולה.
בשנת 1997 אושרה לשימוש תרופה על בסיס נוגדן כימרי חד-שבטי לטיפול בלימפומות תאי B. התרופה "ריטוקסימב" (Rituximab) הידועה בשמה המסחרי "מבְּתֶרה" (MabThera) מיועדת לתקוף את תאי B בלבד וכך להגביר את יעילות הריפוי תוך הפחתת תופעות לוואי לא רצויות, אך גם לתרופה זו סיכונים משלה. התרופה הוכנסה ב-2005 לסל התרופות הישראלי בהתוויה של סרטן זה בלבד.
עם לימפומות אלה נמנות:
לימפומה מפושטת של תאי B - הנפוצה ביותר (כ-40%). אגרסיבית.
לימפומה פוליקולרית - נגרמת עקב חלוקה בלתי מבוקרת צנטרוציטים וצנטרובלסטים, היוצרים בתצורתם הסרטנית מבנים דמויי זקיק בתוך רקמות לימפה.
לימפומת בירקיט.
לימפומה של תאי מעטפת (כ-6% מהמקרים).
לימפומה של הקיבה.
לימפומות תאי T

לימפומות תא T מהוות כעשירית מהלימפומות. חלקן נגרמות על ידי נגיף אפשטיין-בר, חלקן כתולדה של החלשת מערכת החיסון על ידי גורמים אחרים וחלקן מסיבות סביבתיות לא ידועות, אך לא מידבקות או תורשתיות.
עם לימפומות אלה נמנות:
מיקוזיס פונגואידס (אנ') - נגרמת עקב אובדן מנגנון הבקרה על תאי T. בשונה מלימפומות אחרות, לימפומה זו פוגעת קודם כל בעור.
לוקמיה/לימפומה של תא T (אנ') - אחת המחלות האפשריות הנגרמות עקב וירוס תא T האנושי.
ראו גם

לימפומה של העור - ערך המרכז לימפומות של העור מסוגים שונים, בהן מסוג הודג׳קין ושאינן הודג׳קין, של תאי T ושל תאי B.
לימפומה חוץ-קשרית של תאי NK או T (אנ')
פרוטוקול ICE – פרוטוקול כימותרפי לטיפול בחולי לימפומה חוזרת או עמידה לטיפול (ICE הם ראשי תיבות של התרופות איפוספאמיד, מזנה ואטופוסיד)
הערות שוליים

↑  WHO, Pathology and Genetics of Tumours of Haematopoietic and Lymphoid Tissues, 2001, ISBN 9789283224112
↑
↑  "החלמה", לעניין זה, מוגדרת לרוב כהישרדות של החולה בחלוף חמש שנים מגילוי המחלה.
↑  עלון מידע אודות הסיכונים הכרוכים בנטילת Rituximab
↑  The Lymphomas, עמוד 2
↑  The Lymphomas, עמודים 9-10
| --- | --- |
בקרת זהויות :  NLI: 987007541169005171  BnF: cb119323103 (data)  LCCN: sh85079154  LNB: 000123333  NKC: ph122480 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מדלין קזאליס

| --- | --- |
 תחום:  תעשיית הקוסמטיקה 
 מדינה:  קמרון 
 מטה הארגון:  קמרון 
 מייסדים:  כריסטיאן נגאן 
 תקופת הפעילות:  2012–הווה (כ־12 שנים) 
 
מדלין קזאליס (באנגלית: Madlyn Cazalis) היא חברת קוסמטיקה אפריקאית שהוקמה בקמרון על ידי היזם כריסטיאן נגן בשנת 2012.
החברה מעצבת, מייצרת ומפרסמת מוצרי טיפוח טבעיים ופועלת בעיקר במרכז אפריקה עם יותר מכ-200 מקומות בהן ניתן לקנות את מוצרי החברה (בהם בתי מרקחת, מכוני יופי ואף סופרמרקטים), בנוסף לכך לחברה יש לקוחות בלמעלה מ-12 מדינות.
החברה הוקמה כדי למנוע מאפריקאים מלהשתמש במוצרי הלבנה וזאת במקביל לעידוד בשימוש בתמרוקים ביתיים כמו סבונים ומסכות פנים.
החברה זכתה לשבחים רבים, בספטמבר 2015 נבחרה מדלין קזאליס בין 50 הסטארט-אפים האפריקאים החדשניים ביותר על פי פרסום ברשת התקשור הצרפתית, פראנס וון קאטר.
הערות שוליים

↑  "30 Most Promising Young Entrepreneurs In Africa 2014 - African Leadership Magazine". African Leadership Magazine (באנגלית אמריקאית). 2014-10-18. נבדק ב-2017-08-23.(הקישור אינו פעיל)
↑  "15 Questions with the CEO - Christian Ngan, CEO of Madlyn Cazalis Cameroon - Whoot Africa". Whoot Africa (באנגלית אמריקאית). 2014-05-02. אורכב מ-המקור ב-2017-08-23. נבדק ב-2017-08-23.
↑  "Interview: Christian Ngan – How to Launch an Innovative Business in Africa". My Naija Naira (באנגלית אמריקאית). נבדק ב-2017-08-23.(הקישור אינו פעיל)
↑  "Content not found".(הקישור אינו פעיל)
↑  Associates, Richard Attias &. "NY Forum AFRICA 2015". www.ny-forum-africa.com. נבדק ב-2017-08-23.
לביאה ואן אוורקרק

לביאה ואן אוורקרק, (או ואן יורק, באנגלית: Levie Van Ouwerkerk; נולדה ב-8 באוגוסט 1991) היא כדורגלנית הולנדית-ישראלית ששחקה בעמדת חלוצה בנבחרת ישראל בכדורגל נשים.